 בכל לבבך: פי' שיקרא בענין שישתמע שהם שני למדי''ן אבל מ''מ צריך מקף בנתיים כי בלא מקף צריך לקרות בכל בחולם ובמקף בקמץ. והטעם כי לעולם לא באה הנח נראה אחר ת''ג אם לא שבאה הנגינה תחת הת''ג כמבואר אצל המדקדקים מש''ה במקף לא באה לעולם הנגינה אלא תחת תיבה השניה ממילא משתנה החולם לקמץ חטף שהוא ת''ק כדי שיכול לבא אחריה נח נראה. ואעפ''כ אינו זז מגזרתו כמ''ש רש''י בחומש פרשת יתרו פסוק כ''ד פן יפרץ בם ע''ש וכן נמי את בצירי וכשבאה במקף משתנה לתולדתו בסגול מן הטעם הזה: